CELEX: 62006CA0038
Language: sl
Date: 2010-03-04 00:00:00
Title: Zadeva C-38/06: Sodba Sodišča (prvi senat) z dne 4. marca 2010 – Evropska komisija proti Portugalski republiki (Neizpolnitev obveznosti države — Brezcarinski uvoz blaga za uporabo izključno v vojaške namene)

1.5.2010   
            
            
               SL
            
            
               Uradni list Evropske unije
            
            
               C 113/2
            
         Sodba Sodišča (prvi senat) z dne 4. marca 2010 – Evropska komisija proti Portugalski republiki
   (Zadeva C-38/06) (1)
   
   (Neizpolnitev obveznosti države - Brezcarinski uvoz blaga za uporabo izključno v vojaške namene)
   2010/C 113/02
   Jezik postopka: portugalščina
   
      Stranke
   
   
      Tožeča stranka: Evropska komisija (zastopnika: G. Wilms in M. Afonso, zastopnika)
   
      Tožena stranka: Portugalska republika (zastopniki: L. Inez Fernandes, Â. Seiça Neves, J. Gomes in C. Guerra Santos, zastopniki)
   
      Intervenientke v podporo toženi stranki: Zvezna republika Nemčija (zastopnik: J. Molde, zastopnik), Helenska republika (zastopnika: E.-M. Mamouna in M. K. Boskovits, zastopnika), Italijanska republika (zastopnika: I. Bruni, zastopnik, G. De Bellis, avvocato dello Stato) Republika Finska (zastopnik: A. Guimaraes-Purokoski, zastopnik)
   
      Predmet
   
   Neizpolnitev obveznosti države – Kršitev členov 2 in od 9 do 11 Uredbe Sveta (EGS, Euratom) št. 1552/89 z dne 29. maja 1989 o izvajanju Sklepa Sveta 88/376/EGS, Euratom o sistemu lastnih sredstev Skupnosti (UL L 155, str. 1), kakor je bila spremenjena z Uredbo Sveta (Euratom, ES) št. 1355/96 z dne 8. julija 1996 (UL L 175, str. 3, v nadaljevanju: Uredba št. 1552/89), kar zadeva obdobje od 1. januarja 1998 do vključno 30. maja 2000, od 31. maja 2000 pa ni izpolnjevala obveznosti iz enakih členov Uredbe Sveta (ES, Euratom) št. 1150/2000 z dne 22. maja 2000 o izvajanju Sklepa št. 94/728/ES, Euratom o sistemu virov lastnih sredstev Skupnosti (UL L 130, str. 1) – Brezcarinski uvoz blaga za uporabo v vojaške namene in blaga za vojaško in civilno uporabo.
   
      Izrek
   
   
               1.
            
            
               Portugalska republika s tem, da ni določila lastnih sredstev iz naslova uvoza vojaške opreme in sredstev za uporabo izključno v vojaške namene in jih dala na razpolago Komisiji Evropskih skupnosti za obdobje med 1. januarjem 1998 in 31. decembrom 2002, in s tem, da ni plačala pripadajočih zamudnih obresti, ni izpolnila obveznosti iz členov 2 in od 9 do 11 Uredbe Sveta (EGS, Euratom) št. 1552/89 z dne 29. maja 1989 o izvajanju Sklepa Sveta 88/376/EGS, Euratom o sistemu lastnih sredstev Skupnosti, kakor je bila spremenjena z Uredbo Sveta (Euratom, ES) št. 1355/96 z dne 8. julija 1996, kar zadeva obdobje od 1. januarja 1998 do vključno 30. maja 2000, ter iz enakih členov Uredbe Sveta (ES, Euratom) št. 1150/2000 z dne 22. maja 2000 o izvajanju Sklepa št. 94/728/ES, Euratom o sistemu virov lastnih sredstev Skupnosti, kar zadeva obdobje od 31. maja 2000 do 31. decembra 2002.
            
         
               2.
            
            
               Portugalski republiki se naloži plačilo stroškov.
            
         
               3.
            
            
               Kraljevina Danska, Helenska republika, Italijanska republika in Republika Finska nosijo svoje stroške.
            
         
      (1)  UL C 74, 25.3.2006.